Αθλητική Ένωση Κηφισιάς

Τμήματα της Α.Ε. Κηφισιάς 30px 30px Ποδόσφαιρο (Ανδρών) Ποδόσφαιρο (Γυναικών)
Η Αθλητική Ένωση Κηφισιά είναι ελληνικό ποδοσφαιρικό σωματείο το οποίο εδρεύει στην Κηφισιά και ιδρύθηκε το 2012.

Η φυσική αγωνιστική έδρα της είναι το Δημοτικό Στάδιο Κηφισιάς «Ιωάννης Ζηρίνης», το οποίο έχει χωρητικότητα 1.400 θέσεων, ωστόσο αγωνίζεται προσωρινά στο Δημοτικό Γήπεδο Νεάπολης Νίκαιας, λόγω συμμετοχής της στην ανώτατη κατηγορία.

Από την αγωνιστική περίοδο 2025–2026 αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Super League 1), με την επωνυμία «Κηφισιά Αθλητική Ένωση Ποδοσφαιρική Ανώνυμη Εταιρεία» και με τον διακριτικό τίτλο «Κηφισιά Π.Α.Ε.».

 Ιστορία 
130px|μικρογραφία|Λογότυπο της ερασιτεχνικής Κηφισιάς.
 Τα πρώτα χρόνια του νέου συλλόγου 
Η Α.Ε. Κηφισιάς δημιουργήθηκε το 2012, έπειτα από τη συγχώνευση του Ελπιδοφόρου Κηφισιάς με την Κηφισιά ώστε η περιοχή να έχει έναν ανταγωνιστικό σύλλογο που να συμμετέχει ενεργά στις εθνικές κατηγορίες της χώρας.

Την πρώτη της αγωνιστική περίοδο 2012–13 ως νεοσύστατος σύλλογος συμμετείχε στον 8ο Όμιλο της Δ΄ Εθνικής, παίρνοντας ουσιαστικά τη θέση του Ελπιδοφόρου, όπου τελικά τερμάτισε στη 2η θέση με 42 βαθμούς πίσω από το Αιγάλεω, και κέρδισε την άνοδο στην νεοσύστατη τότε «μετά την συγχώνευση της επαγγελματικής Γ' Εθνικής και της ερασιτεχνικής Δ' Εθνικής» Γ' Εθνική Ερασιτεχνική Κατηγορία. Επίσης κατέκτησε το Κύπελλο ΕΠΣ Αθηνών 2012–13 νικώντας την ομάδα του Αιγάλεω στο Γήπεδο της Νέας Σμύρνης, 1–1 κατά την κανονική διάρκεια του αγώνα και 4–3 στα πέναλτι. Σ' αυτό τον αγώνα, επικρατούσε ένα πρωτότυπο σκηνικό στις εξέδρες καθώς βρίσκονταν οπαδοί της Κηφισιάς, του Αιγάλεω και του Πανιωνίου, με τους τελευταίους να υποστηρίζουν την ομάδα των βορείων προαστίων.

Τις επόμενες δύο περιόδους η Κηφισιά, μετά και την άκρως επιτυχημένη πρώτη της χρονιά, προσπάθησε με αξιώσεις για εκ νέου άνοδο. Συγκεκριμένα την σεζόν 2013–14, η Κηφισιά αγωνίστηκε στη νεοσύστατη τότε Γ΄ Εθνική Ερασιτεχνική Κατηγορία, τοποθετημένη στον 6ο Όμιλο όπου κατέλαβε τη 2η θέση με 54 βαθμούς, χάνοντας με διαφορά 18 βαθμών την άνοδο από την ΑΕΚ. Ενώ την περίοδο 2014–15 επανέλαβε την κατάκτηση της 2η θέσης του 4ου Ομίλου, χάνοντας και πάλι την άνοδο, αυτή τη φορά με διαφορά 8 βαθμών από τον Κισσαμικό. Ενώ την ίδια περίοδο έφτασε μέχρι τα ημιτελικά του Κυπέλλου Γ' Εθνικής όπου ο Εθνικός Πειραιώς την έθεσε νοκ-άουτ στα πέναλτι με σκορ 5–3.

Η επόμενη τριετία ήταν η χειρότερη αγωνιστικά για την ομάδα της Κηφισιάς. Την περίοδο 2015–16 η συμμετοχή της ξανά στον 4ο Όμιλο ήταν ουσιαστικά η πρώτη της περίοδος που κινδύνεψε με υποβιβασμό αφού τερμάτισε μια θέση πάνω από την ζώνη υποβιβασμού, συγκεκριμένα στην 9η θέση και με 5 πόντους διαφορά από τον 10ο Αστέρα Βάρης. Την σεζόν 2016–17 κινδύνεψε ακόμη περισσότερο από την προηγούμενη χρονιά αφού τερμάτισε 3 βαθμούς πάνω από το όριο του υποβιβασμού, ωστόσο παράλληλα έφτασε ξανά μέχρι την ημιτελική φάση του Κυπέλλου Γ' Εθνικής από όπου αποκλείστηκε από την Αχαϊκή στην διαδικασία των πέναλτι με σκορ 5–4. Ο υποβιβασμός της Α.Ε Κηφισιάς ήρθε τελικά την περίοδο 2017–18 που τερμάτισε με 21 βαθμούς στην 9η θέση του 4ου Ομίλου της Γ' Εθνικής, 5 βαθμούς λιγότερους από την σωτηρία της 7ης θέσης. Η Κηφισιά υποβιβάστηκε και μαθηματικά την προτελευταία αγωνιστική μετά την εκτός έδρας ήττα 5–0 από την Ιεράπετρα. Παρά τον υποβιβασμό της, την ίδια περίοδο η Κηφισιά κατέκτησε για ακόμη μια φορά το κύπελλο ΕΠΣ Αθηνών 2017–18 νικώντας αυτήν την φορά 2–0 την Αγία Παρασκευή στο Δημοτικό Στάδιο Περιστερίου.

Την περίοδο 2018–19 κατέκτησε με ευκολία το Πρωτάθλημα της Α' Κατηγορίας της ΕΠΣ Αθηνών με μόνο μία ήττα σε 30 αγώνες και επέστρεψε στις εθνικές κατηγορίες.

Την επόμενη σεζόν στην Γ' Εθνική τελείωσε με 36 βαθμούς σε 26 αγώνες στην 4η θέση του 5ου Ομίλου.

Η άνοδος που η Κηφισιά έψαχνε την τελευταία δεκαετία επιτεύχθηκε τελικά την περίοδο 2020–21, όπου με 12 νίκες και μόλις μία ήττα κατέκτησε την πρώτη θέση του 7ου Ομίλου με διαφορά 8 βαθμών. Αξίζει να σημειωθεί ότι εκείνη την αγωνιστική περίοδο λόγω του Covid-19 διεξήχθη μονάχα ο πρώτος γύρος του θεσμού. Έπειτα από την κατάκτηση της πρώτης θέσης προκρίθηκε στο Ειδικό Πρωτάθλημα Προβιβασμού για την νεοσύστατη τότε Super League 2, όπου έκανε το απόλυτο με 4 στις 4 νίκες εναντίον των Πανιωνίου, Ζακύνθου, Θύελλας Ραφήνας και Ηρόδοτου, με 0 παθητικά γκόλ και ανέβηκε για την πρώτη φορά στην ιστορία της στη δεύτερη εν τάξη εθνική κατηγορία ποδοσφαίρου της Ελλάδος.

 Η Κηφισιά στις επαγγελματικές κατηγορίες 
140px|μικρογραφία|Το λογότυπο της ΠΑΕ Κηφισιά (2021–2024)
Η παρθενική συμμετοχή της Κηφισιάς στις επαγγελματικές κατηγορίες ήταν άκρως επιτυχημένη. Στον θεσμό του Κυπέλλου, αποκλείοντας τον Απόλλων Σμύρνης της Super League 1 με 1–0 προκρίθηκε στον γύρο των 16 όπου η κληρωτίδα την έφερε αντιμέτωπη με την ΑΕΚ. Στο πρώτο παιχνίδι στο Ολυμπιακό Στάδιο μπορεί να ηττήθηκε με 4–0, αλλά στον επαναληπτικό απέσπασε την ισοπαλία με 1–1. Στο πρωτάθλημα η Κηφισιά κατέκτησε την 6η θέση σε έναν όμιλο 17 ομάδων, παρά το γεγονός ότι αγωνίστηκε εξ' ολοκλήρου μακριά από την φυσική της έδρα λόγω εργασιών στο Ζηρίνειο. Παράλληλα η νεοσύστατη ομάδα Κ20 της ΠΑΕ Κηφισιάς προκρίθηκε μέχρι τον τελικό του πρωταθλήματος Super League 2 – K20, όπου ηττήθηκε από το Αιγάλεω, σε ένα αμφιλεγόμενο παιχνίδι, με 1–2.

 Άνοδος στην πρώτη εθνική κατηγορία 
Τη σεζόν 2022–23 η Κηφισιά τερμάτισε στην πρώτη θέση του Νότιου Ομίλου της Super League 2 και εξασφάλισε την άνοδο στην πρώτη εθνική κατηγορία (Super League 1) του ελληνικού ποδοσφαίρου για πρώτη φορά στην ιστορία της. Η ομάδα «σφράγισε» την πρώτη θέση στις 11 Ιουνίου του 2023 μετά το ισόπαλο αποτέλεσμα 1–1 με την Καλαμάτα στο «Ζηρίνειο». Η παρουσία της Κηφισιάς στην πρώτη κατηγορία του Ελληνικού ποδοσφαίρου αποδείχθηκε σύντομη καθώς τερμάτισε στην 13η θέση και έτσι επέστρεψε στην Super League 2.

 Πτώση και επάνοδος 
Τη σεζόν 2024–25 η Κηφισιά τερμάτισε ξανά στην πρώτη θέση του Νότιου Ομίλου της Super League 2 και εξασφάλισε την άνοδο στην Super League 1 για δεύτερη φορά στην ιστορία της, έχοντας ως ανταγωνιστή την αξιόμαχη Καλαμάτα, την οποία κέρδισε στο Δημοτικό Στάδιο Καλαμάτας, στις 13 Απριλίου 2025 και με αυτό το αποτέλεσμα απέκτησε σημαντικό προβάδισμα για την άνοδο την οποία πήρε μαθηματικά μετά την νίκη της με 2–0 κόντρα στην Ηλιούπολη στο Ζηρίνειο Στάδιο Κηφισιάς μπροστά σε 800 οπαδούς της. Στις 6 Ιανουαρίου 2026 εξασφάλισε για 1η φορά στην ιστορία της την συμμετοχή της στα προημιτελικά του Κυπέλλου Ελλάδος 2025–26 επικρατώντας στον Βόλο με 1–0 επί της ομώνυμης τοπικής ομάδας, φάση στην οποία τερμάτισε την πορεία της, αποκλειόμενη από τον Λεβαδειακό.

 Εγκαταστάσεις 
 Έδρα 
Έδρα της ομάδας είναι το Δημοτικό Στάδιο Κηφισιάς «Ζηρίνειο», το οποίο βρίσκεται επί της Λεωφόρου Κηφισιάς 192.

Το Ζηρίνειο έχει δύο τσιμεντένιες κερκίδες κατά μήκος του γηπέδου. Η κύρια (Βόρεια) κερκίδα του Ζηρίνειου έχει χωρητικότητα 1400 ατόμων με 280 καθίσματα ενώ η κερκίδα φιλοξενούμενων (Νότια) 300. Με την άνοδο της Κηφισιάς στην Super League 2 έγιναν εντατικές εργασίες ώστε το Ζηρίνειο να μπορεί να φιλοξενήσει αγώνες επαγγελματικού επιπέδου. Την περίοδο 2021–2023, λόγω εργασιών η ΠΑΕ. Κηφισιά χρησιμοποιούσε ως έδρα το Δημοτικό Στάδιο Καισαριανής και περιστασιακά το Γήπεδο Ριζούπολης. Οι εργασίες για την ανέγερσή του σταδίου άρχισαν το 1929 και περατώθηκαν τον Μάιο του 1932 με συνολικό κόστος 4.000.000 δραχμών. Στο διάστημα αυτό σταμάτησαν προσωρινά λόγω διαφωνιών στην ονομασία του, διότι εκείνη την εποχή δεν έδιναν στα γυμναστήρια ονομασία φυσικών προσώπων. Έτσι, το Ζηρίνειο έγινε το πρώτο στάδιο στην Ελλάδα με ονομασία φυσικού προσώπου. Κατά την αγωνιστική περίοδο 2020–21 η Κηφισιά αγωνιζόταν στο δημοτικό γήπεδο της Νέας Ερυθραίας «Φώτης Βαρδαξής». Ενώ το ίδιο γήπεδο χρησιμοποιούν μέχρι σήμερα τα τμήματα υποδομής της ομάδας. Η Κηφισιά επέστρεψε μετά από 2 ολόκληρα χρόνια στο Ζηρίνειο, στις 19 Απριλίου 2023, με το ισόπαλο 1–1 κόντρα στην Προοδευτική. Δυστυχώς, το Ζηρίνειο δεν ήταν κατάλληλο για την πρώτη εθνική κατηγορία (Super League 1). Έτσι η Κηφισιά την σεζόν 2023–24, χρησιμοποιούσε το Ζηρίνειο ως προπονητικό κέντρο και για τους εντός έδρας αγώνες αγωνιζόταν στο «Μιχάλης Κρητικόπουλος» της Καισαριανής. Με τον υποβιβασμό της στην Super League 2, η Κηφισιά επέστρεψε στο Ζηρίνειο όπου πανηγύρισε όμως την επάνοδο της στην Super League 1. Ξανά λόγω ακαταλληλότητας του Ζηρίνειου βρέθηκε αυτή τη φορά να αγωνίζεται στο Δημοτικό Γήπεδο Νεάπολης μετά από συμφωνία που έγινε μεταξύ της διοίκησης της και αυτής του Ιωνικού Νίκαιας. 

 Προπονητικές εγκαταστάσεις 
μικρογραφία|280x280εσ|Το προπονητικό κέντρο των ακαδημιών της Κηφισιάς
Η Κηφισιά ήταν από τις λίγες ερασιτεχνικές ομάδες με ιδιόκτητο προπονητικό κέντρο. Συγκεκριμένα το προπονητικό κέντρο ΠΑΕ Κηφισιάς είναι μια περιουσία του Ελπιδοφόρου που πέρασε στην Κηφισιά με την συγχώνευση του με την Κηφισιά, έτσι και οι εγκαταστάσεις είναι γνωστές ως «Γήπεδο Ελπιδοφόρου». Μετά την παραχώρηση του προπονητικού κέντρου στην Α.Ε. Κηφισιά εγκαταστάθηκε πλαστικός χλοοτάπητας και επισκευάστηκαν τα γύρω κιγκλιδώματα, γενικά το προπονητικό κέντρο αναβαθμίζεται συνεχώς. Στο προπονητικό κέντρο της Κηφισιάς στεγάζονται και οι ομώνυμες ακαδημίες οι οποίες θεωρούνται από τις πιο δυναμικές στο λεκανοπέδιο Αττικής, με επανειλημμένες παρουσίες στις τελικές φάσεις των κυπέλλων υποδομών της Ε.Π.Σ.Α. και συνεχείς προωθήσεις παικτών στα αντίστοιχα τμήματα των επαγγελματικών σωματείων Π.Α.Ε. της πρώτη εν τάξη κατηγορίας.

 Υποστηρικτές και στήριξη από την τοπική κοινωνία 
Η Κηφισιά τα τελευταία χρόνια που έχει βρεθεί στα υψηλά επίπεδα του Ελληνικού Ποδοσφαίρου έχει συγκεντρώσει τα βλέμματα των κατοίκων των Βορείων Προαστίων. Μεγάλο αγκάθι για την περαιτέρω ανάπτυξη δεσμών της ομάδας με την τοπική κοινωνία αποτελεί η έλλειψη γηπέδου για να παίζει τους αγώνες της Super League στην πόλη της μιας και το Ζηρίνειο είναι ακατάλληλο για χρήση. Αν και τα Βόρεια Προάστια συνολικά δεν φημίζονται για την ποδοσφαιρική τους δραστηριότητα ιστορικά, διαθέτουν τον παράγοντα των χρημάτων που πλέον έχει υπερκαλύψει όλα τα άλλα στο σύγχρονο ποδόσφαιρο και αθλητισμό γενικά.  

 Τίτλοι 
 Πρωτάθλημα Β΄ Κατηγορίας (Σούπερ Λιγκ 2) (2): 2022–23 (Νότιος Όμιλος), 2024–25 (Νότιος Όμιλος)
 Πρωτάθλημα Γ΄ Κατηγορίας (1): 2020–21
 Πρωτάθλημα Ε.Π.Σ. Αθηνών (1): 2018–19
 Κύπελλο Ε.Π.Σ. Αθηνών (2): 2012–13, 2017–18

 Aγωνιστική πορεία 
 Περίοδος Κατηγορία Θέση Σχόλιο2012–13||<center>Δ΄ Εθνική||2η||Άνοδος στην Γ΄ Εθνική|-
|width="52"|2013–14<center>Γ΄ Εθνική Ερασιτεχνική2η2014–15||2η
|-
|width="52"|2015–169η2016–17||11η
|-
|width="52"|2017–189ηΥποβιβασμός2018–19||<center>Α΄ ΕΠΣ Αθηνών||1η||Άνοδος στην Γ΄ Εθνική|-
|width="52"|2019–20<center>Γ΄ Εθνική Ερασιτεχνική4η2020–21||5η||Άνοδος στην Σούπερ Λιγκ 2|-
|width="52"|2021–22<center>Σούπερ Λιγκ 26η2022–23||1η||Άνοδος στην Σούπερ Λιγκ 1|-
|width="52"|2023–24<center>Σούπερ Λιγκ 113ηΥποβιβασμός2024–25||<center>Σούπερ Λιγκ 2||1η||Άνοδος στην Σούπερ Λιγκ 1|-
|width="52"|2025–26<center>Σούπερ Λιγκ 1 

 Σύνολα συμμετοχών στα εθνικά πρωταθλήματα  
 Κατηγορία  ΣυμμετοχέςΣούπερ Λιγκ 1 2 Σούπερ Λιγκ 2  3 Γ΄ Εθνική Ερασιτεχνική 5 Δ΄ Εθνική / Γ΄ Εθνική Ερασιτεχνική 3 (1 / 2) 

 Διοίκηση ΠΑΕ 
 Θέση ΌνομαΠρόεδροςΧρήστος ΠρίτσαςΔιευθύνων ΣύμβουλοςΑλέξανδρος ΒάγιαςΑντιπρόεδροςΕλευθέριος ΠιτταράςΓραμματέαςΚώστας ΚοντούλαςΜέλη Γιάννης Τσίπας Παναγιώτης ΚατσαρόςΔημήτρης Ρέππας

 Τμήμα ποδοσφαίρου γυναικών 

Σημειώσεις

 Παραπομπές 

 Εξωτερικοί σύνδεσμοι 

 Τρέχοντα αποτελέσματα αγώνων Κηφισιάς

Κατηγορία:Αθλητική Ένωση Κηφισιάς
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 2012
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2012